Jordaan het Donderdag aan Maroela Media gesê die hele gebied se boere is omstreeks 16:00 gemobiliseer nadat die kollegas van ŉ man wat by ŉ diamantonderneming werk, alarm gemaak het dat die man pas gekaap en van diamante beroof is. Volgens inligting wat Jordaan op die groep bekom het, is die man glo deur ses verdagtes van sy werkplek af agtervolg. ŉ Wit Audi het ‘n bakkie van die pad af gedruk en ŉ ongeluk veroorsaak. Die groep het daarna ŉ Wit Isuzu-bakkie bakkie gekaap en die verdagtes het saam in dié bakkie gevlug.
“ŉ Beskrywing van die gekaapte bakkie is op die groep gedeel, asook die rigting waarin die verdagtes gevlug het,” het Jordaan gesê. Die boere het vinnig daarop reageer en paaie na Migdol en Glaudina met hul voertuie versper en na die twee voertuie begin soek en dit is binne ‘n paar minute deur boere opgespoor en agtervolg.
Die ses verdagtes is kort daarna deur die polisie in hegtenis geneem. Een van hulle is tydens die voorval gewond. Benewens die man wat gekaap is, is niemand anders ernstig beseer nie. Die slagoffer is na ŉ hospitaal geneem en is na wat verneem word reeds ontslaan.
Die Audi wat die verdagtes gebruik het om die slagoffer se bakkie van die pad af te dwing. Foto: Verskaf.
Die boere het die ses verdagtes aangekeer en die polisie het die wapens gevind. Ek weet want my man is een van die polisie lede wat na die wapens gaan soek het.
Laat ons egter nie ‘n artikel daaroor skryf – ek gaan Professor Google daaroor uitvra en sê dankie vir julle inligting.
Wonderlik baie goed ons moet die tegnologie in stedelike gebiede ook gebruik En kan iemand asb vir my vertel waar daai AK 47 vandaankom. waar kry hulle dit
Knap gedaan manne, ook die boodskap ontvang die middag, eks van na bygelee dorp op ons groep, wys jou net daar kan saamgestaan word as die popo die fan strike.
So word daar stadig maar seker meer effektief vordering gemaak tot selfbestuur en selfbeskikking. Daar is egter slegte nuus ook (uit GPF en Buurtwag ondervinding);- die arrestasies is moontlik onwettig, die boere het bo hulle magte opgetree, die saak sloer so dat dit teruggetrek word, die diamante as bewysstukke verdwyn, boere het nie tyd om heen en weer te ry vir hofsake wat uitgestel word nie (hulle meot nou boer en polisieman speel, en getuie, die AK 47s word weer deur die SAPD by die agterdeur uit verkoop, die speurders laat die leggers wegraak, die booswigte bestuur hul misdaadsake vanuit die tronk … ens)